PARAS ON VIELÄ EDESSÄ
KIUSAAJAN KIUSAAMINEN 1/2
Herra, kiitos tuosta ihanasta rakkaudesta ja siitä kaikesta, -
millä viet ihmisiä eteenpäin. Kiitos, että kauttasi olemme voittajia.
Kiitos, että Sanasi puhuu ihmisille uutta elämää, toivoa ja uskoa.
Rukoilen, että Sanasi ja lupauksesi puhuvat ihmisten sydämille tänään.
Jeesuksen nimessä, aamen, aamen. Te kaikki voitte käydä istumaan.
Kiusaajan kiusaaminen. Uskon, että meidät on kutsuttu -
kiusaamaan kiusaajaa. Oletko kiusaaja vai kiusattu?
Tuntuuko elämäsi olevan yhtä kiusaa vai etenetkö voittokulussa niin, -
että kiusaat kiusaajaa? Tiedätte, ketä tarkoitan kiusaajalla.
Vihollistamme paholaista, joka yrittää riistää meiltä Jumalan suunnitelman.
On hienoa, että Hän, joka on meissä, on suurempi kuin se, -
joka on meitä vastaan tai maailmassa.
Kun olin 13-vuotias, kävelin joka päivä koulun jälkeen -
veljeni kanssa kirkon pihalle, sillä vanhempani olivat vielä töissä.
Kirkon pihalla ei ole paljon tekemistä. Meillä oli kiusaus tehdä pahojamme.
Seurakunnassa oli raamattukoulu, ja yhdellä opiskelijalla oli mopedi.
Veljeni ja minä katselimme sitä. Sitten istuimme sen päällä.
Vähän ajan kuluttua istuimme sen päällä ja käynnistimme sen.
Seuraavaksi kokeilimme kaasua ja kokeilimme ajaa sillä vähän.
Ajoimme vain vähän ja selvisimme ilman vaurioita.
Lopulta aloimme ajella pitkin kaupunkia.
Ajelimme varastetulla moottoripyörällä päiväkausia.
Kaikki sujui hyvin, kunnes kerran näin poliisin ajellessani mopolla.
En oikeastaan edes osannut ajaa sillä ja jouduin paniikkiin.
Unohdin käyttää jarrua ja yritin pysähtyä laskemalla jalat maahan.
Se paljasti minut heti, ja poliisi ohjasi minut tien sivuun -
ja alkoi kuulustella minua.
Saanko nähdä ajokorttisi? ―Et.
Onko sinulla ajokortti? ―Ei...
Miten vanha olet? ―13.
Onko pyörä sinun? ―Ei...
Tietääkö sen omistaja, että käytät sitä? ―Ei!
Poliisi kertoi siitä vanhemmilleni, ja jouduin pahoihin vaikeuksiin.
Vaikeudet seuraavat joitakuita, koska he aiheuttavat ongelmia.
Seurakunnassakin joitakin ihmisiä tuntuu seuraavan vaikeuksien vana.
Jollakulla on rahahuolia, toisella vaikeuksia avioliitossa.
Meillä voi olla monenlaisia ongelmia. Jotkut ovat ongelmallisia ja levottomia.
En usko, että meidän kuuluu aina vain ottaa vastaan vaikeuksia.
Meidät on kutsuttu kiusaamaan kiusaajaa. Miltä se näyttää?
Se näyttää tältä. Nämä ovat kiitosaiheita.
Ne kertovat, että elämä menee eteenpäin ja Jumala tekee ihmeitä.
Eräs ihminen kiittää Jumalaa munuaistensa ihmeparanemisesta.
Ne ovat parantuneet täysin, kiitos Herralle, hän kirjoittaa isolla.
Joku toinen kiittää Jumalaa työstään, joka sujuu todella hyvin, -
ja Jumalan siunauksesta työssään.
Kolmas kiittää Jumalaa siitä, että on saanut talonsa myytyä.
Hienoa! Sitten joku Darwinin- kampukselta. Mistä hän kiittää?
"Leikkaus meni hyvin, toivun nopeasti."
Mietinpä vain, miten sinun elämäsi oikeastaan kiusaa kiusaajaa -
ja mitä se tarkoittaa sinun kohdallasi. Apostolien tekojen luvussa 16 -
Paavali ja kumppanit olivat Filippissä.
Heidät pantiin vankilaan, mutta kun he ylistivät Jumalaa, -
tuli maanjäristys ja vapautti heidät. Ylistäminen on kiusaajan kiusaamista.
Ap. t. 16:16 "Ja tapahtui meidän mennessämme rukouspaikkaan, -
että meitä vastaan tuli eräs palvelijatar, jossa oli tietäjähenki -
ja joka tuotti paljon tuloja isännilleen ennustamisellaan.
Hän seurasi Paavalia ja meitä ja huusi sanoen: 'Nämä miehet ovat -
korkeimman Jumalan palvelijoita, jot- ka julistavat teille pelastuksen tien'.
Ja tätä hän teki monta päivää.
Mutta se vaivasi Paavalia, ja hän kääntyi ja sanoi hengelle..."
Tyttö ei ollut ongelma, vaan hänessä ollut henki.
Hänessä oli tietäjähenki. Hänellä oli siis yliluonnollisia kykyjä.
Meidänkin elämässämme varsinainen ongelma on vihollinen, -
ongelman takana oleva henki. Meidät on kutsuttu kiusaamaan kiusaajaa.
"...Mutta se vaivasi Paavalia, ja hän kääntyi ja sanoi hengelle: -
'Jeesuksen Kristuksen nimessä minä käsken sinun lähteä hänestä'.
Ja se lähti sillä hetkellä. Mutta kun hänen isäntänsä näkivät, -
että tulojen toivo oli heiltä kadonnut, ottivat he Paavalin ja Silaan kiinni -
ja vetivät heidät torille hallitusmiesten eteen.
Ja vietyänsä heidät päällikköjen eteen he sanoivat: -
'Nämä miehet häiritsevät meidän kaupunkimme rauhaa...'"
He eivät häirinneet kaupungin hyviä ihmisiä, vaan kaupungin takana -
olevaa henkeä ja pimeyden valtoja edistämällä Jumalan valtakuntaa.
Niin ei tapahtunut vain Filippissä, vaan myös Tessalonikassa -
luvussa 17: "Nuo koko maailman villitsijät ovat tännekin tulleet..."
Tessalonikalaiset eivät välittäneet siitä, mitä muualla tapahtui, -
mutta heitä ei saanut häiritä. Jeesus käänsi maailman ylösalaisin.
Rakastan sitä, että Hän käänsi maailman ylösalaisin Vuorisaarnan -
ja autuaaksijulistuksen kautta, Matteuksen lukujen 5―7 kautta.
Hän muutti menneisyyden inhimillisen toimintatavan ylösalaisin.
"Silmä silmästä, hammas hampaasta" muuttui toisen posken kääntämiseksi.
Toisen posken kääntäminen tekisi maailmassa nytkin hyvää.
Se tekisi siitä aivan erilaisen paikan.
Maailmassa on monia ongelmia, mutta joskus varsinainen ongelma -
ovat demoniset voimat noiden ongelmien takana.
Jos ymmärrämme, että meidät on kutsuttu menemään eteenpäin, -
että olemme voittajia ja että Hän, joka on meissä, on suurempi, -
meidän ei tarvitse pelätä ongelmia.
Heitä syytettiin villitsemisestä. Luvussa 18 he olivat Korintissa.
Jakeessa 13 sanotaan Paavalista Korintissa: -
"Tämä viettelee ihmisiä palvelemaan Jumalaa lainvastaisella tavalla".
Miten he uskalsivat? Paavali tiesi, että Jeesus oli täyttänyt lain -
ja ettei laki sitonut häntä. Niinpä hän ei mukautunut muottiin -
vaan palvoi Jumalaa vapaasti. Se vaivasi pimeyden valtoja.
Sinunkin ylistyksesi vaivaa pimeyden valtoja.
Ja luvussa 19 he aiheuttivat ongelmia Efesoksessa.
Sama juttu joka kaupungissa. He näyttivät olevan häirikköjä.
Ap. t. 19:26 "mutta nyt te näette ja kuulette, että tuo Paavali on, -
ei ainoastaan Efesossa, vaan melkein koko Aasiassa, -
uskotellut ja vietellyt paljon kansaa, sanoen, etteivät ne ole jumalia, -
jotka käsillä tehdään." Ihmiset olivat siis luopuneet epäjumalistaan.
Neljä asiaa, joiden menettämistä paholainen vihaa. Ensinnä hallinta.
Hän haluaa hallita ihmisiä kahleiden, pienen ajattelun -
ja hyökkäystensä kautta ja uhkua pelkoa heidän elämäänsä.
Hän vihaa hallintavallan ja alueiden menettämistä.
Se on toinen asia, josta hän pitää kiinni. Jos elämäsi menee eteenpäin -
ja Jumalan valtakunta valtaa alaa, pimeyden valtakunta menettää sitä.
Paholainen vihaa alueen menetystä.
Kolmas asia, jota paholainen vihaa, on muuttuminen ja uudistuminen.
Room. 12:2 "Älkääkä mukautuko tämän maailmanajan mukaan, -
vaan muuttukaa mielenne uudistuksen kautta..."
Paholainen vihaa uudistusta ja muutosta ihmisten elämässä, -
joka lähtee liikkeelle pelastuksesta. Hän haluaa, että mukaudumme -
hänen tapoihinsa ja ympäröivän maailman tapoihin.
Kun Raamattu puhuu maailmasta, se tarkoittaa usein kosmosta, -
ei maantiedettä tai ihmisiä, vaan maailman takana olevaa henkeä.
Antikristuksen henkeä, joka vastustaa Jumalan suunnitelmaa.
Vihollinen vihaa sitä, kun joku astuu esiin ja uskaltaa olla erilainen.
Paavalia ja kumppaneita syytettiin siitä, että he houkuttelivat ihmisiä -
palvelemaan Jumalaa lainvastaisella tavalla. Miten he kehtasivat?
Neljäs asia, jonka menettämistä paholainen vihaa, on menestys.
"...syntisen tavara talletetaan vanhurskaalle." Totuus on, -
että hän menettää vallan elämääsi ja Jumalan siunaukseen siinä.
Minulle menestys on niin paljon muutakin kuin vain rahaa.
Se tarkoittaa oikeasti apua matkalle eli varustusta ja resursseja.
Paholainen vihaa sitä, että hän menettää nämä asiat ja sinä saat ne.
Paholainen oli menettämässä neljä asiaa noiden kaupunkien mukana: -
Hallintavallan, alueen, maailmaan mukautumisen -
sekä tietysti siunauksen ja lupauksen, jotka tulivat ihmisten elämään.
Osoitan sen teille. Apostolien tekojen luvussa 16 juuri ennen kuin -
Paavali ja Silas heitettiin vankilaan, puhutaan tästä orjatytöstä, -
joka ennusti ihmisille ja ansaitsi isännilleen paljon rahaa.
He käyttivät häntä hyväkseen. Kyse on oikeastaan ihmiskaupasta.
Raamatussa kerrotaan, että tytössä ollut henki alkoi huutaa: -
"Nämä miehet ovat korkeimman Jumalan palvelijoita, -
jotka julistavat teille pelastuksen tien". Tästä heitä syytettiin.
Paavali hermostui ja ajoi hengen ulos tytöstä. Mitä hänelle tapahtui?
Hänen isäntänsä menettivät valtansa häneen, sillä hän vapautui hengestä.
Paholainen ei pidä siitä, että vapaus tulee elämääsi, -
sillä hän haluaa hallita sinua ja pitää sinua vankina.
Niinpä tytön omistajat veivät heidät päälliköiden eteen ja sanoivat, -
että nuo juutalaiset häiritsivät kaupungin rauhaa.
Rukoilen, että elämäsi kiusaa kiusaajaa.
Rukoilen, ettemme aiheuta lihallisuudesta nousevia ongelmia, -
vaan että vaelluksemme Kristuksen kanssa saa paholaisen ahtaalle.
Rukoillaan, että Jumala auttaa meitä seurakuntana sillä tavalla.
Isännät menettivät valtansa tyttöön. Paholainen haluaa hallita ihmisiä.
Se ei aina tapahdu demonien kautta, vaan myös kahleiden ja riippuvuuden.
Asioiden, jotka pitävät meitä otteessaan ja joista emme pääse irti.
Paholainen haluaa pitää meitä vankeina. Meidän pitää valita, -
ettemme ole hänen valtansa alla.
Rakastan kumppanuutta ja yhteistyötä Pyhän Hengen kanssa.
Hän antaa meidän valita vapaasti. Hän antaa tahdon ja mahdollisuuden -
tehdä valintoja. Hän ei hallitse meitä, vaan antaa voiman tehdä päätöksiä.
Me itse päätämme antaa Hänelle hallintavallan elämäämme.
"Herra, elämäni kuuluu Sinulle." Ylistyksessä on kyse siitä, -
että keskitymme Jumalaan ja annamme elämämme Hänelle.
Snl. 16:9 "Ihmisen sydän aivoittelee hänen tiensä, -
mutta Herra ohjaa hänen askeleensa."
Näen siinä kumppanuutta. Herra laittaa henkeesi asioita, -
kun teet suunnitelmia ja valintoja luottaen Jumalan johdatukseen.
Kaikkivaltias johtaa askeleitasi, kun teet Hänen kanssaan yhteistyötä.
Näin pääset vapaiksi asioista, joiden kautta paholainen yrittää hallita sinua.
Rakastan jaetta 2. Tess. 1:11 erään tietyn käännöksen mukaan.
Siinä puhutaan Jumalan voimasta ja kutsusta.
Jumala on kaikkivaltias. Hänellä on voima ja suunnitelma.
Hänen voimansa ja kutsunsa toteuttavat hyvät aikomuksemme -
ja uskomme synnyttämät hyvät teot. Huomaatteko, mitä haluan sanoa?
Vihollinen haluaa hallita sinua ja sitoa sinut. On mahtavaa, -
että jokaisessa lukemassani kohdassa Jumala vapautti apostolit -
ja lupasi, etteivät he vahingoittuisi. Hän rohkaisi Paavalia: "Älä vaikene."
Paholainen ja orjuuden takana oleva henki menettivät valtansa.
Ap. t. 17:6 "Nuo koko maailman villitsijät ovat tännekin tulleet".
He olivat nyt tällä alueella, ja vihollinen menetti alueitaan.
Ihmisiä pelastui Tessalonikassa. Pyhä Henki toimi, ihmisiä kastettiin, -
tapahtui suuria asioita. He sanoivat: "Nyt nuo villitsijät ovat täälläkin."
Tuolloin he asuivat uskovan Jason-nimisen miehen talossa.
Siksi vihainen väkijoukko lähti torilta ja marssi Jasonin talolle.
Apostolit eivät kuitenkaan olleet siellä.
He olivat ulkona Herran asioilla. Niinpä ihmiset raahasivat Jasonin -
kaupungin keskustaan päälliköiden eteen.
Syyte kuului: "Nuo koko maailman villitsijät ovat tulleet tännekin."
"He ovat meidän alueellamme."
Paholainen vihaa sitä, että menettää alueita elämässäsi.
Jos elämäsi menee eteenpäin ja ottamasi askeleet johtavat sinua -
pois asioista, jotka pitävät sinua vankinaan kohti Jumalan siunausta, -
voin kertoa sinulle, -
että paholainen vihaa alueiden menettämistä ihmisten elämässä.
Rukoilen, että Jumalan suunnitelma jatkaa etenemistään elämässänne -
ja että Jumalan valtakunta laajenee.
Siihen me uskomme, sitä me odotamme.
Rukoilemme, että Jumalan työ menee eteenpäin.
Raamattu sanoo, että Jumala on auttajamme hädän hetkellä.
Se kertoo myös, että meillä on vaikeaa tässä maailmassa.
Joh. 16:33 "Maailmassa teillä on ahdistus".
Kun paholainen alkaa menettää alueita, meidän pitää muistaa, -
mitä Raamattu sanoo: Tuonelan portit eivät voita seurakuntaa.
Portti ei ole koskaan hyökännyt kimppuuni, outo pyöröovi ehkä.
Portit eli helvetin voimat eivät siis hyökkää kimppuumme, -
vaan aivan päinvastoin: Elämämme menee eteenpäin -
ja Jumalan suunnitelma voittaa, eivätkä tuonelan portit voi pitää -
Jumalan lupauksia ja suunnitelmaa poissa. Sitä on alueen valtaaminen.
Juuri siltä se näyttää, kun voitamme itsellemme uutta maata.
Jakeen Ef. 4:9 mukaan Jeesus meni ennen taivaaseen astumistaan -
alas maan alimpiin paikkoihin.
Hän kai vietti siellä ne kolme päivää kuoleman ja ylösnousemuksen välillä.
Hän ei ollut siellä piestävänä, vaan voittamassa puolestamme -
ja valtaamassa alaa pimeyden valloilta. Haluan rohkaista teitä, -
niin seurakuntalaisiamme kuin televisio-ohjelman katsojiakin.
Elämässämme on monia asioita, jotka yrittävät kiusata meitä.
Jos uskot Jumalaan ja olet uskon mies tai nainen, kiusaat kiusaajaa.
Olemme voittavalla puolella ja tulemme saamaan voiton.
Elämäsi kiusaa kiusaajaa.
Tuonelan portit eivät siis voita Jumalan suunnitelmaa.
Ef. 4:8 "Sentähden on sanottu: 'Hän astui ylös korkeuteen, -
hän otti vankeja saaliikseen, hän antoi lahjoja ihmisille'."
Paholainen yrittää sitoa meitä ja pitää meitä vankinaan, -
mutta Jeesus kahlitsi hänet.
Tuohon aikaan oli tapana, että kun kuningas taisteli toista vastaan -
ja voitti tuon valtakunnan, hän pani hävinneen kuninkaan häkkiin -
ja ajelutti tätä vaunuilla voittoparaatissa kaupungin halki.
Sen nähdessään ihmiset tulivat ulos, hurrasivat ja juhlivat.
He ylistivät voittoisaa kuningastaan.
Ihmiset tulivat voittoisan kuninkaan luo ja antoivat hänelle lahjoja.
Jeesus otti paholaisen vangiksi, ja tässä maalataan kuvaa siitä, -
että Hän on laittanut vihollisen häkkiin ja ajeluttanut häntä voitonparaatissa, -
mutta siinä, missä ennen vanhaan ihmiset antoivat lahjoja kuninkaalle, -
Kuningas Jeesus antaakin meille lahjoja voitettuaan taistelunsa.
Kyse ei ole Hänestä, vaan Hänen lahjoistaan, suunnitelmastaan -
ja lupauksestaan, jotka Hän antaa sinulle. Jeesus voitti paholaisen.
Hän on voitettu vihollinen ja vihaa sitä, että menettää alueita.
Jos hän pystyy kiusaamaan sinua, hän kyllä myös sen tekee.
Jos elämäsi menee eteenpäin, älä hämmästy, jos kohtaat vastustusta.
Joosua sai upean lupauksen Herralta Joosuan kirjan luvussa 1.
Moni teistä tuntee tämän lupauksen. Se on upea, eikä siihen liity ehtoja.
Jumala vain antaa hänelle lupauksen. Mooses oli kuollut.
Oli Joosuan sukupolven vuoro. Jae 2 "Minun palvelijani Mooses on kuollut; -
nouse siis ja mene tämän Jordanin yli, sinä ja kaikki tämä kansa, -
siihen maahan, jonka minä annan heille, israelilaisille.
Jokaisen paikan, johon te jalkanne astutte, -
minä annan teille, niinkuin olen Moosekselle puhunut.
Maa erämaasta ja tuolta Libanonista aina suureen virtaan, Eufrat-virtaan, -
saakka ― koko heettiläisten maa ― ja aina Suureen mereen asti, -
auringonlaskuun päin, on oleva teidän aluettanne."
Jumala antoi heille lupauksen, että he voittaisivat maan haltuunsa.
On erikoista, että tuon upean lupauksen jälkeen Hän sanoo -
jakeessa 6: "Ole luja ja rohkea".
Jumalahan lupasi antaa heille jokaisen paikan, johon he astuisivat.
Jumala antaa meillekin jokaisen paikan, johon jalallamme astumme, -
hengellisesti tai muuten, mutta mekin valloitamme maata.
Jakeessa 7 on sama kehotus: "Ole vain luja ja aivan rohkea".
Ja vielä jakeessa 9: "Ole luja ja rohkea".
Miksi Joosuaa piti kehottaa kolmesti olemaan rohkea ja luja?
Koska kun Jumala antoi lupauksen, Hän ei sanonut mitään haasteista -
ja kuninkaista, jotka piti voittaa. Olen saarnannut tästä aiheesta.
Saarnan nimi on 31 kuningasta. Se on yksi suosikkisaarnoistani.
Voisin luetella noiden 31 kuninkaan nimet teille.
Joosuan ja lupauksen välissä oli 31 kuningasta.
Sinun ja Jumalan lupausten välissä on myös kuninkaita.
Luettelo alkaa jakeesta Joos. 12:9 "Jerusalemin kuningas yksi..."
He olivat varmaan innoissaan jokaisesta voittamastaan taistelusta.
"...Hebronin kuningas yksi, Jarmutin kuningas yksi, Laakiin kuningas yksi, -
Eglonin kuningas yksi, Geserin kuningas yksi, Debirin kuningas yksi, -
Gederin kuningas yksi, Horman kuningas yksi, Aradin kuningas yksi..."
Ja vielä Libnan, Adullamin, Makkedan, Beetelin, -
ja Tappuahin kuninkaat, Heeferin kuningas, joka olikin suuri, Afekin, -
Lassaronin, Maadonin, Haasorin, Simron-Meronin ja Aksafin kuninkaat.
"Jokaisen paikan, johon te jalkanne astutte, minä annan teille":
Lista jatkuu. En enää muista, mihin jäimme, mutta jatkan Taanakista.
Jae 21 "Megiddon kuningas yksi, Kedeksen kuningas yksi, -
Karmelin juurella olevan Jokneamin kuningas yksi, -
Doorin kukkuloilla olevan Doorin kuningas yksi, -
Gilgalin seudun pakanain kuningas yksi, Tirsan kuningas yksi."
Kaikkiaan 31 kuningasta. Miksi he kaikki hyökkäsivät heitä vastaan?
Koska Jumala oli luvannut, että he valloittaisivat maan.
Älä pelkää valloittaa maata. Muista vain, että siihen liittyy vastustusta.
Jumala on kutsunut sinut voittamaan, ei häviämään. Ole luja ja rohkea.
Jumala sanoi Paavalille samoin. Hänen piti pysyä lujana.
Vihollinen vihaa sitä, että elämäsi etenee, mutta kiitos Jumalalle siitä, -
että meillä on se mahdollisuus! Kolmas asia, jota paholainen vihaa, -
on se, ettemme enää mukaudukaan maailman menoon.
Emme ahtaudu maailman muottiin. Paholainen vihaa uudistusta.
Tämä on muutoksen ja uudistuksen paikka. Uskon, että sinun elämäsi -
edustaa muutosta, uudistusta ja vapautta. Paavalikin uskalsi -
yhtäkkiä ylistää Jumalaa lainvastaisella tavalla.
Jeesus oli täyttänyt lain eikä se kahlinnut Paavalin vapaata henkeä.
Daavidkin ylisti Jumalaa vapaana tanssiessaan Herran edessä.
Hän ei vain tanssahdellut varovasti, vaan kieppui villisti ympäriinsä.
Hänen vaimonsakin paheksui sitä, sillä hän ei mukautunut maailmaan, -
vaan ylisti Hengessä ja totuudessa. Huomaamme Daavidin tanssista -
ja monista muista raamatunkohdista, että paholainen vihaa ylistystä, -
koska sen takana on voima. Se on aseemme.
Jeesus, elämämme on Sinussa. Kiitos, Jeesus, kiitos, Korkein, -
kiitos ihana Jeesus. Tätä ylistys saa aikaan Jeesuksen nimessä. Aamen.
Olen osa globaalia perhettä, ja kasvavaa naisten liikettä.
Teemme yhdessä työtä, kukoistamme paikallamme -
ja löydämme yhdessä paikkamme historiassa.
Löydämme itsemme Hänessä.
Eksyn silmiisi.
Olen iloinen, että kuuntelit saarnani kiusaajan kiusaamisesta.
Kohtaamme vastustusta, mutta sen voi nähdä kohteliaisuutena.
Jos elämäsi menee eteenpäin, hengelliset voimat vastustavat sinua.
Hän, joka on sinussa, on suurempi kuin se, joka on sinua vastaan.
Kiitä siis Jumalaa, sillä olet voittajan puolella. Siunausta!
Uskon, että nousit kuolleista
Uskon, että Jeesus Kristus on Herra
Uskon Jumalaan, Isäämme, uskon Kristukseen, Hänen Poikaansa, -
uskon Pyhään Henkeen, Jumalamme on kolmiyhteinen
Uskon ylösnousemukseen, että nousemme jälleen, -
sillä uskon Jeesuksen nimeen
Uskon Jumalaan, Isäämme, uskon Kristukseen, Hänen Poikaansa, -
uskon Pyhään Henkeen, Jumalamme on kolmiyhteinen
Uskon ylösnousemukseen, että nousemme jälleen, -
sillä uskon Jeesuksen nimeen
Suomennos: Anni Lähteenmäki